Document ID: /fineweb-2-swissfilter-quality_10-filterrobots/filtered/02038.jsonl.gz/507

Film
Films èn ambassadurs da la varietad culturala. Films mainan nus en munds nunenconuschents. Films fascineschan, inspireschan e commuventan nus. Els reproduceschan la realitad e creeschan sezs ina realitad. En films scuntrain nus culturas enconuschentas e culturas estras. Films èn service public.
Nossa purschida attractiva da films, films documentars e serias actualas sco era da gronds classichers dal film offra al public ina gronda tscherna da producziuns svizras ed internaziunalas. 22 pertschient dal temp d'emissiun en la televisiun svizra sin SRF 1 e SRF 2 occupan films, serias e documentaziuns.
Festivals
Nus sustegnain era numerus festivals ed events da film: saja quai il festival da film a Locarno, il Visions du Réel a Nyon u il festival da films curts a Winterthur – in vast public è da la partida, cura che acturs e reschissurs vegnan sin tribuna.